Oor middeljarigheid en ontgogeling | Netwerk24
Bok-trok stoomroller oor Japan halfeind toe
Toe laat sak die Springbokke die 10-ton-trok se handbriek eers in die 66ste minuut met 'n drie deur Faf de Klerk, wat ná een van die Suid-Afrikaners se beste dryfmaalbewegings van die Wêreldbeker-toernooi gevolg het.
Oor middeljarigheid en ontgogeling
Deur Jo Prins 18 November 2016 18:09
Marita van der Vyver Foto: Robert Hamblin
Die deurwinterde Suid-Afrikaanse skrywer Marita van der Vyver se nuwe roman, Misverstand, is vroeg volgende jaar op die rak by Penguin.
Sy het via Facebook Messenger 'n paar vrae uit die suide van Frankryk beantwoord.
Hierdie is jou eerste roman vir volwassenes in 'n hele ruk – hoekom so lank?
"Ja, Die blou van onthou het meer as vier jaar gelede verskyn. Die eenvoudige antwoord is dat volwasse romans my nie aan die lewe kan hou nie, dus moet ek ook kinder- en jeugboeke en niefiksie skryf om die pot aan die kook te hou.
"Die minder eenvoudige antwoord is dat ek nie rêrig kies watter stories ek skryf nie, die stories kies my, jammer dat dit nou so half mistiek klink! En dit het 'n paar jaar gevat voordat hierdie storie my gekies het."
Hoe het die storie hom kom aanmeld?
"Dit het iets met middeljarigheid en ontgogeling te doen. 'n Gevoelte wat ek in myself en vele vriende bespeur en waaroor ek al hoe meer begin wonder het. Toe besluit ek om oor 'n middelmatige kunstenaar te skryf wat uit sy gemaksone gevat word, in 'n onbekende stad en land, en dis hoe Willem Prins in Parys beland het.
"Eers wou ek hom 'n paar dae in Amsterdam laat deurbring, maar toe dink ek skrywers soos Etienne van Heerden en Marlene van Niekerk het Amsterdam al 'gedoen', beter as wat ek sou kon. Terwyl daar nie veel Afrikaanse skrywers is wat Frankryk beter as ek ken nie?
Was dit moeilik om as vrou jou in die man se karakter in te werk?
"Nie naastenby so moeilik soos ek gedog het dit sou wees nie. Ek moes myself net bietjie uit my gemaksone kry (indien ek vrouekarakters as my gemaksone kan beskryf), soos Willem Prins.
"Ek het aanvanklik gesukkel om sy stem te 'hoor', maar toe ek dit eers hoor, kon ek hom skryf. Sy geslag het nie meer saak gemaak nie.
Hoe lyk die wêreld vir jou post-Trump? Met die terreur in gedagte? Dink jy ons het meer te vrees as voorheen?
"Bedroef en bedrukkend.
"Ek dink ons het beslis meer te vrees. Haat en geweld aan die een kant teel altyd net nog meer haat en geweld aan die ander kant."
"Ek spog mos altyd dat ek sal ophou skryf die dag as ek nie reeds 'n vae idee vir 'n volgende boek het teen die tyd dat ek die laaste sin van enige boek skryf nie.